2ºESO.2010-2011


 * == Unha vez que a información do libro de texto nos serviu para nos achegarmos ós textos xornalísticos, podemos empregar a Internet para confirmar, ou completar, esa información e mais para recoller textos concretos. ==

Xa que logo, nesta páxina escribiremos unha definición ben clara de cada un destes tipos de textos xornalísticos: noticia, reportaxe e crónica, de xeito que se aprecie a diferenza existente entre eles. Ó pé de cada definición achegaremos un texto concreto que nos sirva de modelo.


 * Podes escribir directamente todo nesta páxina (picando previamente EDITAR) ou crear un documento en //OpenOffice// e enlazalo aquí. En calquera dos casos, escribe **antes** o teu nome **e** mais **unha introdución cun título referido ó que estás a realizar**.


 * Para realizar o enlace, sigue estes pasos:
 * Pica //Editar// - Pica //File// na barra do editor. Na ventá emerxente - //Insertar archivos// - //Haga click para Incrustar archivo// - //Upload Files// (selecciona o arquivo e //Abrir//).
 * Agora pica o cadro co nome do arquivo, que apareceu na ventá, e xa o tes editado.

Un sitio na rede que che pode ser útil: http://www.remexernalingua.blogaliza.org
 * Cando remates, acórdate de gardar o que editaches picando //Save//. Tamén cómpre que traces unha liña que indique o remate do teu traballo (podes facela picando na icona do editor situada á esquerda da que se emprega para crear enlaces. [[image:home.nunha.rede.de_araña.gif align="right"]]

E estoutro tamén: []

**A NOTICIA** (Andrea Seijas) Definición Unha noticia é o contido dunha comunicación antes descoñecida. Noutras palabras, unha noticia é un coñecemento ou unha noción. Nos medios de comunicación masivos, unha noticia é unha redacción ou un relato que informa ao público sobre un feito novedoso ou atípico que ocorre dentro dunha comunidad ou determinado ámbito específico.

Exemplo A Garda civil detivo na A-6, á altura de Arévalo (Ávila), a un condutor residente en Asturias, de 39 anos, como suposto autor dun delito contra a seguridade do tráfico, ao circular a 210 quilómetros por hora co permiso de conducir retirado e cos puntos esgotados. Segundo informou hoxe o Instituto Armado, a detención desta persoa, cuxa identidade non foi facilitada, produciuse o mércores nas inmediacións de Arévalo, localidade situada ao norte da provincia abulense. Nese municipio, varios membros do Subsector de Tráfico da Garda Civil de Ávila observaron como na A-6 un turismo de gran cilindrada transitaba a 210 quilómetros por hora, polo que foi interceptado. Ao comprobar datos do condutor, os gardas civís verificaron que tiña retirado o permiso de condución ao esgotar o crédito de puntos, polo que procederon á súa detención, instrución de dilixencias e posta a disposición xudicial. Ademais, comprobouse que o mesmo individuo tiña antecedentes polos mesmos feitos en Asturias.

**A REPORTAXE** (Andrea Seijas) Definición Unha reportaxe é un traballo periodístico, cinematográfico ou de outro xénero de carácter informativo. Tamén se trata de un conxunto de fotografías que aparece nun periódico ou unha revista sobre un suceso. O uso máis usual do concepto refírese ao relato periodístico de historias protagonizadas por persoas ás que se relaciona co seu contexto. A reportaxe é o testimonio que explica, con palabras, imáxes e sons segundo o medio de retransmisión, algún acontecemento de interés público.

Exemplo Reportaxe.- A administración; un paraíso de motor. O presidente da Deputación de Lugo, José Ramón Gómez Besteiro, ao igual que a presidenta da Cámara Galega, Dolores Villarino, tamén utilizan o mesmo modelo de coche que o presidente galego, un A8 de doce cilindros, con casi 400 cv de potencia e que, sen elementos de blindaxe nin outras comodidades adicionais, custa case 110.000 euros. Un gasto que, comparado co case medio millón de euros do veículo de Touriño, semella pouco e que se explica, en certo xeito pola blindaxe. Acudindo o blindado de fábrica dos A8, co nivel de protección B7, un dos máis elevados, o custe ascende a uns 360.000 euros. Sobrarían máis de 100.000 euros que a Xunta xustifica coa instalación de inhibidores de frecuencia e outros dispositivos de seguridade. O inhibidor de frecuencias máis caro do mercado custa 120.000 euros. É dicir, o coche oficial do presidente galego conta con medidas de seguridade propias de calquera presidente dun estado europeo. Tamén os presidentes das deputacións da Coruña, Salvador Fernández Moreda, e de Ourense, José Luis Baltar, utilizan veículos da marca Audi. O primeiro un A4 e o segundo un A6. O de Pontevedra, Rafael Louzán, prefire os Citroën, ao igual que a maior parte das consellerías do BNG, e leva un C5. Quintana, Blanco ou Suárez Canal decantanse polos C6. Entre os alcaldes domina a marca Audi. José López Orozco (Lugo) e Francisco Rodríguez (Ourense) dispoñen dun A6; Javier Losada (A Coruña), un A8 Quattro, como o utilizado por Touriño e Miguel Anxo Fernández Lores (Pontevedra), un A4. Abel Caballero (Vigo) viaxa nun C6, Vicente Irisarri (Ferrol) nun Peugeot 607 e Xosé Sánchez Bugallo nun Wolkswagen Phaeton. Tamén os ex presidentes da Xunta dispoñen de veículo oficial e chófer, así como os vicepresidentes da Cámara galega e das deputacións. Mesmo se chegou a dar o caso de utilización deste tipo de veículos por parte de quen nada ten que ver coa Administración pública. Aconteceu coa muller do ex alcalde da Coruña e acontece aínda hoxe con deputados da Cámara galega e dos órganos provinciais (que non son membros da Mesa do Parlamento ou das vicepresidencias das deputacións) que utilizan os veículos oficiais coma se foran propios, tal e como xa contamos aquí. Pero non só o uso abusivo destes coches, senon o seu consumo está en entredito. Se a Xunta gasta máis de 814.000 euros en carburante ao ano, o concello de Vigo gastará 563.000 euros para o periodo 2008-2009 e a Deputación de Ourense fixo un gasto de case dous millóns de euros nos últimos catro anos que surtiu da gasolinera de San Cibrao das Viñas, propiedade do primeiro tenente de alcalde deste concello, Jóse Méndez, do PPdeG. Ademais do coche de Touriño, o parque móbil da Xunta ampliouse en catro veículos hai escasamente un mes coa adxudicación de catro novas máquinas para o uso de altos cargos por un valor de máis de 134.000 euros. Tamén en abril deste mesmo ano, a Consellería de Presidencia volvía a sacar a concurso a adxudicación doutros catro coches por 137.000 euros. E non só en coches e carburantes marcha o gasto público, tamén en vestiario para os traballadores do parque móbil. En catro anos xa disfrutaron de tres vestiarios diferentes por valor de case 80.000 euros. Pero este problema non só é galego. En Cataluña, por exemplo gastan 4,4 millóns ao ano en veículos de representación. A Generalitat conta cunha plantilla de 130 conductores e utiliza á empresa Litoral Limousines para o renting dos seus vehículos por un valor de 1,15 millóns. O coche oficial catalán é, en xeneral, modelo Audi para consellers e secretarios xerais e Volkswagen Passat ou Peugeot 607 para os 202 altos cargos do Govern.
 * Mirando polo gasto **
 * Caso catalán **

**A CRÓNICA** (Óscar Pérez)

Definición Texto informativo que combina información obxectiva con opinións, valoracións, etc.

Exemplo = Aranzubía vístese de heroe en Almería = Un gol milagroso do porteiro dá un punto ao Dépor no minuto 94 ao rematar un córner. Aranzubía vale o seu peso en ouro. O rioxano, o mellor do Deportivo nun partido gris, non só evitou tres goles coas súas paradas. Ademais, marcou un tanto milagroso no minuto 94, ao rematar un córner co tempo xa cumprido, cando a derrota parecía inevitable. Pablo Álvarez lanzou e Aranzubía gañoulle o salto a Alves para empatar o partido sobre a bucina, despois de 90 minutos da peor versión do equipo coruñés lonxe de Riazor. O gol do porteiro que a historia lle debía ao Dépor [|__tras o de Songo'ou en Soria__] chegou no estadio andaluz para evitar a cuarta derrota noutros tantos duelos co Almería. O Deportivo fora un baldío ata entón. O mesmo equipo que sacou o orgullo, o esforzo e a capacidade de gañar a un equipo de Champions pareceu ** manso e hipotenso en Almería **. O equipo coruñés volveu sufrir en defensa ante o talento de Piatti, a presenza física de Ulloa e a mobilidade de Uche, e foi un baldío en ataque, con Alves apenas facendo unha parada de mérito, inédito Riki e intranscendente o debut de Sand. O primeiro tempo borrou dunha plumada as sensacións recuperadas ante o Vilarreal. A pesar dos catro centrocampistas puros, o Dépor apenas foi capaz de conducir a pelota con sentido, nin de presionar para quitarlla ao Almería, que gozaba por cuarta vez das comodidades que lle ofrecía o rival, cómodo entre as súas liñas e coñecedor dos seus puntos débiles. Para o Dépor, cada vez que Piatti recolle o balón entre liñas parece coma se enfrontase a Messi, ninguén é capaz de parar ao arxentino. ** De non ser por Aranzubía, o partido non tería maior historia **. O porteiro rioxano fixo dúas paradas de gran mérito a tiros de Ulloa e de Piatti. O Almería reclamou a expulsión de Lopo no minuto 18 cando o catalán tivo que tirar a Piatti sobre a liña da área. Uche volveu probar a seguridade de Aranzubía mentres o Dépor apenas antepuña tres boas xogadas de Adrián, que non inquietaron a Alves. Con Riki desparecido, o asturiano foi o home máis activo en ataque nas escasas veces que a pelota lle chegaba aos seus dominios, como unha bóla de matojo perdida no deserto. Sen bandas e con Juan Domínguez incapaz de achegar o seu xogo entre liñas, ao Dépor non se lle vían trazas de mellora tras o descanso. Chegou o inevitable, o gol do Almería: Piatti enganchou unha rosca á escuadra fose ata do alcance dun Aranzubía inspirado. M'Bami conduciu con comodidade a pesar dos mediocentros herculinos, e o talento do arxentino fixo o resto. Tras o gol, Lotina moveu o seu banco (** entraron Sand, Lassad e Pablo Álvarez **) e o Almería deu un paso atrás. O Dépor tivo algo máis o balón pero apenas creou perigo con el. Manuel Pablo foi quen estivo máis cerca. Recolleu un rexeite dun córner na frontal e desatou un dos poucos zurdazos da súa carreira. Diego alves demostrou a súa fama cunha boa parada. Sand demostrou que aínda lle falta a pesar da súa loita e Pablo Álvarez desbordou un par de veces e lanzou un perigoso centro chute sobre a área do Almería. Lopo foi dianteiro centro e a dimensión da derrota dábaa que Aranzubía incorporábase a rematar nos últimos dous saques de esquina. O porteiro que salvou a goleada acertou no segundo e ao final recuperou un punto nunha xogada que pode valer a permanencia.

**LEXISLACIÓN BÁSICA SOBRE O GALEGO**

Nesta ocasión, ímonos achegar ós documentos oficiais que lexislan sobre o uso do idioma galego. O obxectivo básico é informármonos.

Nun **documento de OpenOffice**, recolleremos aqueles artigos ou apartados que nos parezan máis interesantes por afectarnos directa ou indirectamente ou, simplemente, porque sexan do noso interese persoal.

__Guía básica de consulta__ :

Constitución española de 1978. Artigos 3, 20 e 148.

Lei Orgánica 1/1981, do 6 de abril, do Estatuto de Autonomía para Galicia

Lei 3/1983, do 15 de xuño, de Normalización Lingüística

Lei 5/1988, do 21 de xuño, do uso do galego como lingua oficial polas entidades locais

Decreto 124/2007, do 28 de xuño, polo que se regula o uso e a promoción do galego no sistema educativo

Decreto 79/2010, do 20 de maio, para o plurilingüismo no ensino non universitario de Galicia.